b'\n_START_ARTICLE_\nKruhar\n_START_SECTION_\nOpis\n_START_PARAGRAPH_\nOdrasli hro\xc5\xa1\xc4\x8di dose\xc5\xbeejo dol\xc5\xbeino okoli 3,5\xc2\xa0mm in imajo tipalnice, ki se kon\xc4\x8dajo s tremi raz\xc5\xa1irjenimi \xc4\x8dleni. Po elitrah ima kruhar vzdol\xc5\xbene kanale. _NEWLINE_Najve\xc4\x8d \xc5\xa1kode v shrambah povzro\xc4\x8dajo li\xc4\x8dinke, male bele \xc5\xbeerke, ki se hranijo z \xc5\xbeiti, moko, kruhom, semeni, fi\xc5\xbeolom, testeninami, kosmi\xc4\x8di, za\xc4\x8dimbami, \xc4\x8dajem, pa tudi s tobakom. Samice odlo\xc5\xbeijo do 75 jaj\xc4\x8dec, iz katerih se izle\xc5\xbeejo li\xc4\x8dinke, te pa ostanejo v stadiju li\xc4\x8dink tudi do nekaj mesecev, odvisno od zalog hrane. Po preobrazbi se hro\xc5\xa1\xc4\x8dki zlahka pregrizelo skozi kartonsko ali plasti\xc4\x8dno embala\xc5\xbeo, pa tudi skozi aluminijasto folijo. _NEWLINE_Ob pojavu hro\xc5\xa1\xc4\x8dkov je potrebno infestirane shrambe izprazniti, hrano pa zavre\xc4\x8di ali jo zamrzniti na temperaturah, ni\xc5\xbejih od 20 \xc2\xb0C.'